El grup Eterna de rock alternatiu presenta el seu primer disc en directe
13 de gener 2023

![](/media/hohhlaal/c_eternamini.jpg?width=850&height=566.9886363636364)

La jove banda local Eterna de rock presenta en directe el seu primer disc, _Matando a mis Demonios_, l'avanç del qual ja pot veure's i escoltar-se en Youtube i en Spotify. El videoclip de la cançó que dona títol al treball discogràfic va ser gravat en el Casal Jove del Port de Sagunt a l'octubre de 2022.

El concert de presentació del disc tindrà lloc este dissabte, 14 de gener, en el citat Casal Jove a les 20 h. Esta és una activitat organitzada pel departament de Joventut i Infància de l'Ajuntament de Sagunt.

Eterna naix a mitat del 2018 d'una cançó que va composar Manu Montesinos (cantant) allunyada una mica de l'estil del seu anterior grup (Bendita Locura). Encara no era clar ni el nom ni l'estil final que tindria la banda musicalment. Prompte s'uniria Pablo Veen (baixista), amic molt pròxim i company de la seua antiga banda. Mentrestant,  les idees de cançons estaven sense acabar continuaven component. A principi de 2019 va entrar en la banda Jorge Grimaldos (bateria) i amb ell van començar els assajos i a polir les cançons. Al mes va entrar Dani Galdrán (guitarra) i al poc temps, el grup es va parar per culpa de la pandèmia.

![](/media/nafkqp0r/c_eterna.jpg?width=399&height=266&mode=max)En 2021 es reprén el grup i els seus assajos, en eixe temps Manu, continuava composant, i moltes de les cançons anteriors van ser descartades. Va haver-hi llargues sessions tancats tots en l'assaig composant, gravant idees i escrivint lletres que compondrien el disc. Al setembre de 2021 van entrar a gravar el seu primer disc _Matando a mis Demonios_, en DeMarjal Producció Musical, que es va acabar de gravar a principis de 2022. Eixe any es dedicarien exclusivament a assajar i a preparar tot el disc: sessions de fotos, logotips, videoclips, portades, etc.

Ara en 2023 amb el disc ja publicat i amb moltes ganes de començar a fer concerts, Eterna farà el seu primer concert de presentació en el Casal Jove.

![](/media/44bdygkr/c_eternacartel.jpg?width=587&height=830)

*   [](http://www.facebook.com/sharer.php?u=https://aytosagunto.es/va/actualitat/el-grup-eterna-de-rock-alternatiu-presenta-el-seu-primer-disc-en-directe/ "Facebook")
*   [](http://twitter.com/share?url=https://aytosagunto.es/va/actualitat/el-grup-eterna-de-rock-alternatiu-presenta-el-seu-primer-disc-en-directe/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-eterna-de-rock-alternatiu-presenta-el-seu-primer-disc-en-directe/ "Linked In")
*   [](mailto:?body=https://aytosagunto.es/va/actualitat/el-grup-eterna-de-rock-alternatiu-presenta-el-seu-primer-disc-en-directe/)